নবপত্রিকা প্রকৃতবিচারে শস্যবধূর প্রতীক। আবার অনেকে একে কৃষি সভ্যতার নিদর্শণ হিসাবে গ্ণ্য করার পক্ষপাতী। ‘দেবীমাহাত্ম্য’ গ্রন্থ থেকে জানা যায় শরৎকালে শস্যসম্পদের বৃদ্ধি কামনায় বঙ্গদেশে শাকম্ভরীদেবীর অর্চনা হত। রামায়ণ ও কোটিল্যের অর্থশাস্ত্র এও শস্যধিষ্টাত্রী দেবীরুপে শাকম্ভরীর উল্লেখ আছে। উক্ত আলোচনা থেকে বোঝা যায় নবপত্রিকা বা কলা বৌ আসলে লৌকিক আচার, জাত। পরবর্তীকালের পৌরাণিক ভাষ্য দ্বারা প্রাচীন লৌকিক বৃক্ষলতার পূজার সঙ্গে দুর্গাপূজাকে মেলাবার সচেতন প্রয়াস মাত্র। এই প্রসঙ্গে ড. শশিভূষণ দাশগুপ্তের মন্তব্যটি স্মরণীয় “এই শস্য বধুকেই দেবীর প্রতীক গ্রহণ করিয়া প্রথমে পূজা করিতে হয়, তাহার কারণ শারদীয়া পূজার মূলে বোধ হয় এই শস্য দেবীর পূজা। পরবর্তীকালের বিভিন্ন দুর্গা পূজার বিধিতে এই নবপত্রিকার বিভিন্ন ব্যাখ্যা দেওয়া হয়েছে ... বলা বাহুল্য ে সবই হ ইল। পৌরাণিক দুর্গাদেবীর সহিত এই শস্য দেবীকে সর্বাংশে মিলাইয়া লইবার একটা সচেতন চেষ্টা>”